241. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 87707 της 7/16 Ιουν.2004  (ΦΕΚ΄Β΄ 899) Καταβολή επιδόματος αεροθεραπείας σε αναπήρους συνταξιούχους του Δημοσίου για τη θερινή περίοδο 2004. Έχοντας υπόψη: 1.Τις διατάξεις:  α) του άρθρου 6 του Ν.Δ. 4605/1966 «περί αυξήσεως των συντάξεων και βοηθημάτων του Δημοσίου κ.λπ.»,  β) του Ν.Δ. 1342/73 «περί συνταξιοδοτήσεως του μεταφερομένου εις τον ΟΣΕ προσωπικού των ΣΕΚ» και  γ) του άρθρου 24 του Ν. 1043/1980. 2.Τις αποφάσεις ΓΕΕΘΑ/ΔΕΠΑΘΑ Φ 443.8/ 74/162640/ Σ.1559 Αριθ. Εγκυκλίου: 2/16.10.2003 αναφορικά με την ρύθμιση της Λουτροθεραπείας και Αεροθεραπείας των αναπήρων πολέμου. 3.Την αρ. 14650/ΔΙΟΕ 85/17.3.2004 (ΦΕΚ 519/ τ.Β~) απόφαση του Πρωθυπουργού και Υπουργού Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών». 4.Το γεγονός ότι με την απόφασή μας αυτή προκαλείται δαπάνη για το τρέχον έτος σε βάρος του κρατικού προϋπολογισμού 1.800.000 Ευρώ η οποία θα καλυφθεί από τις εγγεγραμμένες πιστώσεις στους οικείους ΚΑΕ (κατηγορίας 0600 - φορέας 200), αποφασίζούμε: 1.Χορηγούμε ως επίδομα αεροθεραπείας για τη θερινή περίοδο 2004 στους δικαιούμενους συνταξιούχους του Δημοσίου το ποσό των διακοσίων είκοσι πέντε ευρώ (225,00). 2.Το επίδομα αυτό θα καταβληθεί: α) Στους συνταξιούχους που αναφέρονται στις περιπτώσεις α και β της παρ. 1 του άρθρου 6 του Ν.Δ. 4605/1966. β) Στους συνταξιούχους της περιπτ. γ της παρ. 1 του άρθρου 6 του ανωτέρω Ν.Δ/τος που σύμφωνα με γνωμάτευση της αρμόδιας Υγειονομικής Επιτροπής των ετών 2000, 2001, 2002, 2003 και 2004, κρίθηκαν ότι έχουν ανάγκη του επιδόματος αυτού και ανήκουν στις κατωτέρω κατηγορίες συνταξιούχων: αα) Αναπήρων Αξιωματικών του Ν. 2588/1921 και Ν. 875/1979. ββ) Αναπήρων Αξιωματικών του Ν. 362/1943. γγ) Αναπήρων Οπλιτών του άρθρου 1 του Ν.Δ. 1044/1971, όπως συμπληρώθηκε με το άρθρο 1 του Ν. 1043/1980. δδ) Αναπήρων των Σωμάτων Ασφαλείας του Ν. 1579/1950 και σε όσους εξομοιούνται με αυτούς από το Λιμενικό και Πυροσβεστικό Σώμα και την Αγροφυλακή. εε) Αναπήρων Εθνικής Αντίστασης του Α.Ν. 1855/1951, Ν.Δ. 412/1970 και Ν. 1543/1985. στστ) Αναπήρων του Ν. 1370/1944 (ειρηνικής περιόδου που έπαθαν στην Υπηρεσία και εξ αιτίας αυτής και παίρνουν σύνταξη αναπηρίας). ζζ) Των πολιτικών συνταξιούχων που έπαθαν εξ αιτίας της υπηρεσίας τους (754.6/117/3912/24.3.1969 απόφαση YEA). (Μετά τη σελ. 90,1164) Σελ. 90,1165 Τεύχος     Σελ.      Πολιτικές και Στρατιωτικές Συντάξεις 29.Β.α.241 γ) Στους συνταξιούχους του ΟΣΕ, αα) που έχουν διατηρήσει σύμφωνα με το άρθρο 34 του Ν.Δ. 3395/1955 τις παροχές του άρθρου 3 του κανονισμού νοσηλείας και περίθαλψης του, από φυματίωση πάσχοντα, προσωπικού των Σιδηροδρομικών Δικτύων ΣΕΚ και ΣΠΑΠ (Ν. 1961/1951), ββ) που έχουν πάρει σύνταξη, σύμφωνα με το άρθρο 11 του Ν.Δ. 3395/55 και γγ) που συνταξιοδοτήθηκαν για φυματίωση πρίν από την ισχύ του Ν.Δ. 3395/1955 και δεν έχουν υπαχθεί στις διατάξεις αυτού. δ) Στους δικαιούχους αναπήρους Δημοτικούς και Κοινοτικούς συνταξιούχους που έχουν υπαχθεί στο Ν. 1518/1985. 3.Δεν δικαιούνται το επίδομα αεροθεραπείας: α) Οι ανάπηροι οι οποίοι έλαβαν ή δικαιούνται να λάβουν επίδομα αεροθεραπείας και από άλλη πηγή (Νομικά Πρόσωπα Δημοσίου ή Ιδιωτικού Δικαίου, π.χ. Ι.ΚΑ, Κοινωφελείς Οργανισμοί κ.λπ.). β) Οι ανάπηροι που δικαιούνται λουτροθεραπεία το έτος 2004 από ΓΕΕΘΑ/ΔΕΠΑΘΑ. γ) Οι ανάπηροι του αμάχου πληθυσμού του Α.Ν. 1512/1950 και Ν. 1863/1989 αρθρ. 4 δ) Οι ανάπηροι του άρθρου 31 του Ν. 1543/1985 και του αρθρ. 3 του Ν. 1863/1989. ε) Οι νέοι συνταξιούχοι που η σύνταξη τους είναι πληρωτέα μετά την 30.9.2004 ή που η διαταγή εγγραφής τους στα Μητρώα των συνταξιούχων θα εκδοθεί μετά την 31.10.2004 (παρ. 2 άρθρο 6 Ν. 4605/1966). 4.Δικαιούχοι που μένουν στο Εξωτερικό μπορούν να πάρουν το επίδομα αεροθεραπείας ύστερα από αίτηση τους στην αρμόδια Δ/νση του Γενικού Λογιστηρίου του Κράτους. 5.Το κατά την παρ. 1 επίδομα αεροθεραπείας θα καταβληθεί στους δικαιούχους ολόκληρο την 9 Ιουλίου 2004 και είναι απαλλαγμένο από κάθε κράτηση ή φόρο. 6.Όσοι κρίθηκαν δικαιούχοι του επιδόματος αεροθεραπείας και για οποιοδήποτε λόγο το επίδομα αυτό δεν καταβλήθηκε την ανωτέρω ημερομηνία, μπορούν να ζητήσουν την καταβολή της παροχής αυτής με αίτηση που θα υποβληθεί στις αρμόδιες Δ/νσεις 45η ή 46η του Γ.Λ.Κ., το αργότερο μέχρι 31.10.2004. Μετά τη χρονολογία αυτή παραγράφεται κάθε αξίωση τους κατά του Δημοσίου.  Σελ. 90,1166 Τεύχος     Σελ.      